Държавен вестник, бр. 13, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  13
§ 3. Член 3 се изменя така:
„Чл. 3. (1) Паричното обезщетение за без­
работица, придобито при условията на чл. 54а, 
ал. 1 КСО, се изплаща от датата на последното 
прекратяване на осигуряването, ако заявлението 
по чл. 1 е подадено в 3-месечен срок и лицето 
се е регистрирало като безработно в Агенцията 
по заетостта в срок 7 работни дни от тази дата. 
(2) Когато заявлението по чл. 1 е подадено 
след изтичане на 3-месечния срок по ал. 1 
по неуважителни причини, обезщетението се 
изплаща от датата на заявлението за определе­
ния в КСО период, намален със закъснението. 
Периодът на закъснението е времето от дата­
та, следваща изтичането на 3-месечния срок, 
до деня, предхождащ датата на подаване на 
заявлението.
(3) Когато заявлението по чл. 1 е подадено 
след изтичане на 3-месечния срок по ал. 1 по 
уважителни причини, удостоверени с офици­
ален документ, и лицето се е регистрирало 
като безработно в Агенцията по заетостта в 
срок 7 работни дни от датата на последното 
прекратяване на осигуряването, обезщетение­
то се изплаща от тази дата за определения в 
КСО период.
(4) Ако заявлението по чл. 1 е подадено в 
3-месечния срок по ал. 1, а лицето се е регистри­
рало като безработно в Агенцията по заетостта 
след изтичане на срока от 7 работни дни от 
последното прекратяване на осигуряването по 
неуважителни причини, обезщетението се из­
плаща от датата на регистрацията на лицето в 
Агенцията по заетостта за определения в КСО 
период, намален със закъснението. Периодът 
на закъснението е времето от деня, следващ 
датата на изтичане на срока за регистрация в 
Агенцията по заетостта, до деня, предхождащ 
датата на регистрация, на която лицето се е 
регистрирало като безработно. 
(5) Изплащането на паричното обезщете­
ние за безработица се спира при условията 
на чл. 54г КСО. За спиране изплащането на 
паричното обезщетение лицето подава декла­
рация по образец съгласно приложение № 5 
и съответните доказателства към нея в срок 
до 7 работни дни от датата на настъпване на 
съответното обстоятелство.
(6) Изплащането на обезщетението за 
безработица се прекратява при условията на 
чл. 54д, ал. 1 КСО от датата на настъпване на 
съответното обстоятелство. За прекратяване 
изплащането на паричното обезщетение ли­
цето подава декларация по образец съгласно 
приложение № 5 и съответните доказателства 
към нея в срок до 7 календарни дни от датата 
на настъпване на съответното обстоятелство.
(7) Изплащането на паричното обезщетение 
за безработица се възстановява при условията 
на чл. 54д, ал. 5 КСО за оставащия към дата­
та на прекратяването период, ако лицето се е 
регистрирало като безработно в Агенцията по 
заетостта в срок 7 работни дни от прекратя­
ване на трудовата дейност. Ако регистрацията 
е направена след този срок, изплащането на 
паричното обезщетение се възстановява от да­
тата на новата регистрация за оставащия към 
датата на прекратяването период, намален със 
закъснението.
(8) Изплащането на паричното обезщете­
ние за безработица, прекратено на основание 
чл. 54д, ал. 1, т. 2 КСО, се възстановява от 
датата на новата регистрация за оставащия 
към тази дата период.
(9) За възобновяване и възстановяване из­
плащането на паричните обезщетения за безра­
ботица лицата подават декларация по образец 
съгласно приложение № 5 и съответните дока­
зателства към нея в срок до 7 работни дни от 
отпадане на съответното обстоятелство, довело 
до спиране или прекратяване на изплащането.“
§ 4. В чл. 5, ал. 1 думите „за безработица в“ 
се заменят със „за безработица или друго длъж­
ностно лице, определено от ръководителя на“.
§ 5. В чл. 7 се правят следните изменения:
1. Алинея 1 се отменя.
2. В ал. 2 думите „срока по ал. 1“ се заменят 
със „сроковете по чл. 3“.
§ 6. В чл. 9 се правят следните изменения:
1. В ал. 1 думите „9 календарни месеца“ се 
заменят с „18 календарни месеца“.
2. В ал. 4 думите „9-месечния период“ се 
заменят с „18-месечния период“.
§ 7. В чл. 11 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) При промяна на банковата сметка в 
срок до 7 работни дни лицето подава нова де­
кларация по образец съгласно приложение № 4 
и копие от документ, издаден от съответната 
банка, с данни за личната банкова сметка.“
§ 8. Създава се чл. 18:
„Чл. 18. Когато българският период, през 
който лицето е било осигурено за безработи­
ца, не е достатъчен за придобиване право на 
парично обезщетение за безработица, той се 
сумира с периода, през който лицето е било 
осигурено за безработица по законодателството 
на друга държава съгласно европейските регла­
менти за координация на системи за социална 
сигурност и международни договори в областта 
на социалното осигуряване.“
§ 9. В допълнителната разпоредба думите 
„отбиване на наборна военна или мирновре­
менна алтернативна служба;“ се заличават.